text: Mange mødte op til åben fotovogn
  23 oktober 2015 kl. 10.20
  Mange nysgerrige benyttede sig fredag af muligheden for kikke ind i en af politiets fotovogne i Vojens. 
  Som et led i den aktuelle fartkampagne "Sænk farten en lille smule" har  Syd- og Sønderjyllands Politi stillet en fotovogn op ved Rådhuscentret i Vojens - og inviterer til åben fotovogn.
  Fotovognen er indtil kl. 13,30 parkeret tæt ved Kvickly, og alle interesserede er velkomne til at kigge forbi og se, hvordan teknikken virker og ikke mindst - få en forklaring på, hvordan fotovognene bruges i trafiksikkerhedsarbejdet.
  Fotovognen vil være bemandet, og der vil være repræsentanter fra Haderslev Kommune til stede, som kan svare på spørgsmål omkring trafiksikkerhed.
  
  